stanford-oval/wikipedia huggingface dataset:
Creek-sota
Sota

Vuoden 1812 alkupuolella creekien sisällissota sai laajempia mittasuhteita. Joitakin creekien alueille muuttaneita siirtolaisia surmattiin ja intiaaniasianmies Hawkins pyrki saamaan oikeutta murhatuille creekien oman neuvoston kautta. Neuvosto päättikin langettaa kuolemantuomiot viidelle creekille Thomas Meredithin murhasta maaliskuussa 1812. Jännitteet purkautuivat, alkoi liikkua huhuja creekien olevan sodassa Yhdysvaltoja vastaan. Huhut muuttuivat puolestaan itsestään todeksi. Yhdysvallat oli tällä aikaa ajautunut sotaan Isoa-Britanniaa vastaan ja creek sodasta tuli vuoden 1812 sodan näyttämö. Britit liittoutuivat luonnollisesti punaisten keppien kanssa luovuttaen näille esimerkiksi varusteita. Kesäkuussa 1813 joukko punaisia keppejä oli matkalla hakemaan varusteita Pensacolasta Peter McQueenin johdolla, kun he joutuivat amerikkalaisen miliisin väijyttämäksi. Taistelussa sai surmansa muutamia molemmilta puolilta ja punaiset kepit päättivät kostaa.
30. elokuuta 1813 noin 750 punaista keppiä hyökkäsi Fort Mimsiä vastaan Alabaman Tensawissa. Linnoitus tuhottiin, vastarintaa tehneet tapettiin ja paikalla olleet orjat vapautettiin. Tapahtumat tulivat tunnetuksi Mimsin verilöylynä.
Fort Mimsin tapahtumien jälkeen Yhdysvallat lähetti alueelle joukkojaan. Niiden johdossa olivat kenraali John Cocke, kenraalimajuri John Floyd ja kenraali Andrew Jackson. Amerikkalaisten joukot koostuivat paljolti miliisistä ja rajaseudun vapaaehtoisista. Heidän lisäkseen amerikkalaisten puolella taisteli heidän kanssaan liittoutuneita creekejä, chickasaweja, choctaweja ja cherokeeita. Amerikkalaisjoukot etenivät creekien maille Tennesseestä ja Georgiasta. Osapuolten välillä käytiin useita kahakkoja. Molemmat osapuolet harjoittivat vihollisensa skalpeerausta. Amerikkalaisten toiminta oli monin tavoin kuitenkin creekien sodankäyntiä vielä julmempaa. Eräässä tapauksessa esimerkiksi sytytettiin tuleen talo, jonka sisällä paloi kuoliaaksi 46 intiaania. Sodan ratkaisutaistelu käytiin maaliskuussa 1814 Hevosenkengän mutkassa (Horseshoe Bend). 27. maaliskuuta toisensa kohtasivat noin 2 700 punaista keppiä ja Andrew jacksonin komentamat 15 000 amerikkalaista sotilasta. 800 punaista keppiä kuoli. Jackson itse oli lähes saada surmansa, mutta eräs cherokee-päällikkö nimeltä Junalusta pelasti hänet. Amerikkalaiset etenivät edelleen Fort Jacksoniin, jossa he vastaanottivat punaisten keppien antautumisen.
Seuraukset

Creek-sodan jälkeen creekit allekirjoittivat niin sanotun Fort Jacksonin sopimuksen. Sopimus koski niin punaisia keppejä, kuin amerikkalaisten puolella olleita creekejäkin. Creekit menettivät yli 23 miljoonaa eekkeriä maitaan ja vielä jäljelle jääneille maille perustettiin sotilas- ja kauppa-asemia. Osa punaisista kepeistä pakeni Floridaan, jossa he myöhemmin ottivat osaa ensimmäiseen seminolisotaan seminolien puolella amerikkalaisia vastaan.
Benjamin Hawkins neuvoo creek-intiaaneja nykyaikaisten maatalouskäytäntöjen soveltamisesta.
Mimsin verilöyly.
William Weatherford antautuu Andrew Jacksonille.
James Bausch

| Mitalit | Mitalit | Mitalit |  |
| --- | --- | --- | --- |
|  James Bausch |  James Bausch |  James Bausch |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1932 | kymmenottelu |  |
James Aloysius Bernard Bausch (29. maaliskuuta 1906 Marion, Etelä-Dakota – 9. heinäkuuta 1974 Hot Springs, Arkansas) oli yhdysvaltalainen kymmenottelija ja olympiavoittaja Los Angelesissa 1932.
Bausch opiskeli Kansasin yliopistossa, missä hän oli tähtipelaaja sekä amerikkalaisessa jalkapallossa että koripallossa.
Olympialaisten ennakkosuosikki oli maailmanennätysmies Akilles Järvinen. Bauschin ennätys oli 8 022, yli 200 pistettä ME:tä heikompi. Ensimmäisen kilpailupäivän jälkeen johdossa oli lopulta neljänneksi jäänyt intiaanisukuinen Wilson Charles. Toisena päivänä Bausch siirtyi johtoon hypättyään seivästä tasan neljä metriä. Keihäänheitossa Bausch heitti yli viisi metriä normaalitulostaan pidemmälle ja johti selvästi ennen viimeistä lajia. 1 500 metrin juoksussa raskastekoinen Bausch ei pärjännyt, mutta jakoi voimansa taktisesti viisaasti ja voitti, vaikka hävisi Järviselle tasan puoli minuuttia. Bauschin tulos oli uusi maailmanennätys 8 462,23 pistettä. Myös Järvinen ylitti entisen ennätyspistemäärän. Erikoista oli, että kaikilla myöhemmin käytössä olleilla pistetaulukoilla Järvinen olisi voittanut kultaa. Sama kohtalo hänellä oli neljä vuotta aiemminkin.
Punatauti

Bakteeripunataudin ulostenäyte mikroskooppikuvassa
Amebapunataudin aiheuttaja suoliameba eli Entamoeba histolytica mikroskooppikuvassa
Punatauti eli dysenteria on yleisnimitys suolistotulehduksille, joille ovat ominaisia veriset ulosteet. Yleensä termillä tarkoitetaan joko amebapunatautia (amebatauti, amebiaasi, amebadysenteria, dysenteria amoebica) tai bakteeripunatautia (shigelloosi, shigelladysenteria) mutta varsinkin maataloudessa myös esimerkiksi babesioosia (naudan punatauti), joka voi myös tarttua ihmisiin.
Bakteeripunatauti

Bakteeripunatauti eli shigelloosi on suoliston bakteeritauti. Sitä esiintyy käytännöllisesti katsoen vain kädellisillä. Yleensä tautia esiintyy huonon hygienian oloissa ja poikkeusolojen, kuten sotien, aikana. Olosuhteissa, joissa jätehuolto ei toimi, ulosteita pääsee pintavesiin, joita käytetään juomiseen. Myös kärpäset levittävät tautia lentäessään ulosteista elintarvikkeisiin. Nykyisen nestehoidon aikana kuolleisuus punatautiin on länsimaissa pientä, mutta lapsille ja heikkokuntoisille, kuten AIDS-potilaille, tauti on vaarallinen. Bakteeripunatautia vastaan on myös bakteerilääkkeitä, mutta bakteerien vastustuskyky näyttää kehittyvän helposti.
Aiemmin tauti oli vakava ongelma Suomessakin. Vuonna 1852 pelkästään Hämeenlinnan piirilääkärin alueella lähes 2 000 ihmistä kuoli bakteeripunatautiin. Suomen nykyisissä oloissa punatauti ei leviä. Se tuodaan ulkomailta ja löydetään ripuloivan matkailijan ulostetutkimuksessa.
Taudin aiheuttavat Shigella-suvun bakteerit, esimerkiksi Shigella dysenteriae. Shigellat ovat hieman kolibakteeria muistuttavia sauvabakteereja. Taudinkuva muistuttaa salmonellan aiheuttamaa infektiota. Oireina ovat pahoinvointi, oksentelu, mahakivut ja ripuli. Koska bakteeri aiheuttaa suolen limakalvolle haavaumia, tulee veriulosteita, mistä nimitys "punatauti" juontunee.
Bakteeripunataudin jälkiseurauksena voi silloin tällöin olla niveltulehduksia.
Amebapunatauti

Amebapunataudin tärkein aiheuttaja on suoliameba eli Entamoeba histolytica, joka on taudin alussa suolistossa elävä ja monissa maissa levinnyt alkueläin. Koko maapallon väestöstä 10 prosenttia on sairastanut amebapunataudin. Tautitapauksia arvioidaan olevan vuosittain jopa 500 miljoonaa, mutta noin 90 prosenttia ameban kantajista on oireettomia. Tautia esiintyy trooppisilla ja subtrooppisilla vyöhykkeillä, erityisesti lämpimissä ja huonon hygienian oloissa.
Tartunta saadaan saastuneen veden, ruoan tai likaisten käsien välityksellä, ja siksi käsi-, vesi- ja elintarvikehygienia ovat tärkeitä. Ameba aiheuttaa pääasiassa suolistotulehduksia, mutta se voi johtaa myös muiden sisäelinten , jopa keuhkon tai aivojen (AIDS-potilaat), sairastumiseen. Joka vuosi noin 50 miljoonaa ihmistä sairastaa paksusuolen tulehdusta tai maksapaisetta. Ripuli on tavallisin oire, ja vaikeimmissa tapauksissa se on veristä ja limaista. Muita tavallisia oireita ovat kouristavat mahakivut, lämpöily, väsymys, ruokahaluttomuus ja päänsärky. Oireet voivat hävitä ja palata esimerkiksi stressin tai rasituksen yhteydessä.
Tauti todetaan osoittamalla ameba ulostenäytteestä tai vaikeammissa tapauksissa ameban vasta-aine verinäytteestä. Amebapunatauti paranee yleensä hyvin antibioottihoidolla. Annokset ovat suuria, ja joillakin lääkkeillä voi esiintyä haittavaikutuksia.
Aiheesta muualla

Punatauti – Ruokavirasto
Amebapunatauti (Arkistoitu – Internet Archive) (Infektioneuvonta.fi)
Amebapunatauti (Terveyskirjasto)
Bakteeripunatauti (Arkistoitu – Internet Archive) (Julkaistu aikaisemmin lyhyempänä: Suomen Lääkärilehti 1995: 27: 2874. Tarkistettu ja lisätty marraskuussa 2002.)
Bergenin kaupungintalo

| Bergenin kaupungintalo> Bergen rådhus |
| --- | --- |

Osoite:  Rådhusgaten 10
Sijainti:  Bergen, Norja
Rakennustyyppi:  kaupungintalo
Valmistumisvuosi:  1974
Suunnittelija:  Erling Viksjø
Korkeus:  52 m
Kerrosluku:  14
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Bergenin kaupungintalo (norj. Bergen rådhus) on Bergenin kunnallishallinnon keskus. Vuonna 1974 valmistunut rakennus on 14-kerroksinen ja 52 metriä korkea.
Aiheesta muualla

Kuvia tai muita tiedostoja aiheesta Bergenin kaupungintalo Wikimedia Commonsissa
Bautzenin taistelu

Bautzenin taistelu on Bautzenissa ja sen lähialueilla 21.–30. huhtikuuta 1945 käyty panssaritaistelu, jota pidetään viimeisenä merkittävänä Saksan edes osittain voittamana panssaritaisteluna toisessa maailmansodassakenen mukaan?. Taistelun lopputuloksesta on kuitenkin ristiriitaisia tietoja, yleisestikenen mukaan? sen todetaan kuitenkin päättyneen Neuvostoliiton ja Puolan voittoon.
Frédéric Bastiat

Frédéric Bastiat
Claude Frédéric Bastiat ([klod fʁedeʁik bastja], 30. kesäkuuta 1801 Bayonne – 24. joulukuuta 1850 Rooma) oli ranskalainen klassinen liberaali taloustieteilijä ja valistusajattelija, joka kannatti vapaata markkinataloutta. Bastiat vastusti veroja, talouden sääntelyä, tulleja ja kaikkia julkisia palveluita lukuun ottamatta yövartijavaltioon kuuluvia kansalaisten fyysisen turvallisuuden ja omistusoikeuden ylläpitoon kuuluvia järjestyksenpitotehtäviä.
Teokset

Bastiat'n tunnetuimmat teokset ovat Vetoomus kynttiläntuottajien puolesta (Pétition des marchands de chandelles), Valtio (L'État), Laki (La loi) ja Näkyvä ja näkymätön (Ce qu'on voit et ce qu'on ne voit pas).
Vetoomus kynttiläntuottajien puolesta (1854) on protektionismin satiiri. Siinä kynttiläntuottajat ja muu valaistusteollisuus esittävät hallinnolle vetoomuksen, jossa toivotaan suojaa epäreilua ulkomaista kilpailijaa, Aurinkoa, vastaan, koska se vie heiltä markkinoita alhaisempien valontuotantokustannusten vuoksi.
Bastiat ironisesti ehdotti, että jos kaikilta katkaistaisiin oikea käsi, jolloin samoihin tehtäviin tarvittaisiin enemmän työtä, se osoittaisi, että pelkkä työn lisääminen työn itsensä vuoksi ei luo vaurautta.
Pamfletti Laki ilmestyi vuonna 1850. Siinä hän määrittelee oikeudenmukaisen lakijärjestelmän ja pyrkii osoittamaan, miten se johtaa vapaaseen yhteiskuntaan. Bastiat'n mukaan valtion tehtävänä on suojella kansalaistensa elämää, vapautta ja omaisuutta, ei toimia näitä vastaan. Bastiat korosti sitä, että talouden tulisi antaa järjestyä vapaasti kuluttajien kysynnän mukaan sen sijaan, että valtio ohjailisi talouden kehitystä, ja huomautti usein valtion hyvää tarkoittavien toimenpiteiden epäsuorista haitoista.
Bastiat käytti tulleista ja protektionismista nimitystä "negatiivinen rautatie", koska tulleilla on sama vaikutus kauppaan kuin alueiden välisen kulkuväylän huonontamisella.
Suomennettu teos

Kirjoituksia taloudesta.  (Näkyvä ja näkymätön (Ce qu'on voit et ce qu'on ne voit pas, 1869.); Laki (La loi, 1850); Vetoomus, (Pétition, 1854). Suomentanut Petri Kajander. Johdanto: Johan Nordberg. Johdannon suomentanut Riikka Toivanen. Talousklassikko)  Helsinki:  Basam Books, 2010.  ISBN 978-952-5734-55-3  Teoksen verkkoversio.
Aiheesta muualla

Wikimedia Commonsissa on kuvia tai muita tiedostoja aiheesta .
Yleistä:
Frédéric Bastiat (1801-1850) (Arkistoitu – Internet Archive) (ranskaksi) (englanniksi) (espanjaksi)
Teoksia:
Frédéric Bastiatin teoksia Project Gutenberg (englanniksi)
Laki (Arkistoitu – Internet Archive)
Vetoomus kynttiläntuottajien puolesta
suomeksi
text of the petition, (englanniksi)
alkuperäinen teksti (ranskaksi)
Candlemaker's Petition Audio Book (Arkistoitu – Internet Archive), FreeAudio.org (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Argentiina  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Henkilöt:  Deutsche Biographie  DDB  Sycomore  Trove 
Muut:  SNAC  IdRef
Patrick Battiston

| Henkilötiedot |
| --- | --- | --- |
Syntymäaika: 12. maaliskuuta 1957
Syntymäpaikka: Amneville, Ranska
Pelipaikka: puolustaja
Pituus: 181 cm
Seurat
| Vuodet | Seura | O (M) |
| 1973-1980 1980-1983 1983-1987 1987-1989 1989-1991 | FC Metz AS Saint-Étienne FC Girondins de Bordeaux AS Monaco FC FC Girondins de Bordeaux |  |
Maajoukkue
| 1978-1986 | Ranska | 56 (3) |
Patrick Battiston (s. 12. maaliskuuta 1957, Amnéville, Moselle) on ranskalainen jalkapalloilija, joka pelasi kolme kertaa Ranskan riveissä MM-kisoissa ja voitti Euroopan-mestaruuden 1984.
Aiheesta muualla

French Football Federation Profile
Ranskan joukkue – Jalkapallon MM-kilpailut 1986
1 Bats |
2 Amoros |
3 Ayache |
4 Battiston |
5 Bibard |
6 Bossis |
7 Le Roux |
8 Tusseau |
9 Fernández |
10 Platini |
11 Ferreri |
12 Giresse |
13 Genghini |
14 Tigana |
15 Vercruysse |
16 Bellone |
17 Papin |
18 Rocheteau |
19 Stopyra |
20 Xuereb |
21 Bergeroo |
22 Rust |
Valmentaja Michel
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Puola
Samsung Galaxy Xcover 5

Samsung Galaxy Xcover 5 on Android-älypuhelin, jonka on suunnitellut, markkinoinut ja valmistanut Samsung Electronics. Se julkaistiin maaliskuussa 2021.
Tekniset tiedot > Laitteisto

Lataamiseen ja muiden lisävarusteiden liittämiseen käytetään USB-C-porttia. Järjestelmäpiirinä Samsung Galaxy Xcover 5:ssä on Samsungin oma Exynos 850 -piiri, joka sisältää kahdeksan suoritinydintä 2,0 gigahertsin kellotajuudella. Laitteessa on 4G-RAM-käyttömuisti ja tallennuskapasiteettia 64 gigatavuun asti. Samsung Galaxy Xcover 5:ssä on 3000 mAh:n akku, joka on vaihdettavissa.
Tekniset tiedot > Kamerat ja multimedia

Samsung Galaxy Xcover 5 -laitteessa on 16 megapikselin takakamera, jonka alle on sijoitettu LED-salamavalo. Etukameran tarkkuus on 5 megapikseliä.
Tekniset tiedot > Ohjelmisto

Galaxy XCover 5 -älypuhelimessa on Samsungin One UI -käyttöliittymällä varustettu Android 11 -käyttöjärjestelmä, joka on päivitettävissä Android 14:een.
Tekniset tiedot > Lisäominaisuudet

Samsung Galaxy Xcover 5:n vesisuojaluokitus on IP68. Laite on veden- ja pölynkestävä. Lisäksi se kestää iskuja, värinää sekä myös korkeita ja matalia lämpötiloja.
Rick Battaglia

Rick Battaglia kuvassa oikealla. Vasemmalla Sophia Loren.
Rick Battaglia (myös Rik Battaglia, oikealta nimeltään Caterino Bertaglia; 18. helmikuuta 1927 Corbola, Rovigon maakunta – 27. maaliskuuta 2015 Corbola) oli italialainen elokuvanäyttelijä.
Köyhään perheeseen syntynyt Battaglia työskenteli nuoresta asti mitä erilaisimmissa ammateissa. Vuonna 1954 hän esitti Sophia Lorenin rinnalla yhtä pääosista Mario Soldatin melodraamassa Nainen joelta. Battaglia pääsi opiskelemaan Rooman Kokeelliseen elokuvakeskukseen ja sai ulkonäkönsä ja urheilullisuutensa ansiosta pääosia pukudraamoissa kuten Orlando e i Paladini di Francia (1958), Persian miekka (1960) ja Sodoma ja Gomorra (1962). 1960-luvulla näyttelijä erikoistui spagettiwesterneihin. Myöhemmin hän joutui esittämään etupäässä sivuosia.
Elokuvia

Hannibal, 1959
Voittamaton soturi, 1960
Giulio Cesare, il conquistatore delle Gallie, 1962
Kleopatra ja miehet, 1962
Il leone di San Marco, 1963
Sandokan, la tigre di Mompracem, 1963
Malesian merirosvot, 1964
Mannaja, 1977
Aiheesta muualla

Internet Movie Database: Rick Battaglia (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki  Puola 
Henkilöt:  Deutsche Biographie  DDB  Elonet 
Muut:  IdRef
Berit mila

Isakin ympärileikkaus,  Regensburg Pentateuch, piirustus noin vuodelta 1300.
Berit mila (hepr. ‏בְּרִית מִילָה‎, bərīṯ mīlā) tai brit mila on uskonnollinen rituaali, jossa juutalaiset pojat otetaan Jumalan ja Israelin lasten yhteyteen ympärileikkauksessa, jonka suorittaa mohel perheen ja ystävien läsnä ollessa kahdeksantena päivänä syntymästä eli viikon ikäisenä (päivä jolloin poika syntyy lasketaan ensimmäiseksi päiväksi). Seremoniaa seuraa juhla-ateria (seudat mitzva).
Uskonnollinen peruste

Ympärileikkaukselle löytyy peruste Toorasta. Ensimmäisen kerran se mainitaan 1. Mooseksen kirjassa 17:10-14, kun Jumala käskee Abrahamia ympärileikkamaan itsensä, kaikki jälkeläisensä ja talossaan asuvat miehet liiton merkkinä Jumalan ja Abrahamin suvun välillä. 3. Mooseksen kirjassa on myös seuraava käsky:
»Kahdeksantena päivän lapsi ympärileikattakoon. (3.Moos.12:3)»
Tooran mukaan ympärileikkauksen velvollisuuden laiminlyönnistä on rangaistuksena karet. Talmudin mukaan berit mila vastaa tärkeydessä kaikkia muita mitsvoja (Traktaatti Nedarim 32a).
Berit mila lapsilla ja aikuisilla

Nykyään berit mila tehdään paitsi poikavauvoille, myös juutalaisuuteen kääntyville miehille ja pojille. Koska ympärileikkaus on osa kääntymisrituaalia, halakhan mukaan ilman ympärileikkausta kääntynyt henkilö ei ole juutalainen. Jos aikuinen juutalainen mies ei ole ympärileikattu, on hänellä itsellään velvollisuus ympärileikata tai ympärileikkauttaa itsensä mahdollisimman pian. Ympärileikkaus ei ole vain fyysinen velvollisuus, vaan siihen liittyy myös uskonnollinen rituaali. Jos ympärileikkaus on tapahtunut ilman berit mila-rituaalia, tai lapsi syntyy ilman esinahkaa, tulee tehdä symbolinen ympärileikkaus eli hatafat dam brit, jossa peniksestä otetaan rituaalisesti pisara verta.
Lasta, jolle ympärileikkaus voisi olla vaarallista esimerkiksi keskosuuden tai hemofilian takia, ei ympärileikata. Ympärileikkausta voidaan myös siirtää myöhemmäksi lapsen terveydentilan takia.
Rituaalin toimittajat

Ympärileikkauksen tekee yleensä asiaa opiskellut miespuolinen ympärileikkaaja, mohel, jotka perinteisesti oppivat taidon vanhemmalta mohelilta, mutta 1980-luvulta alkaen he ovat alkaneet saamaan yhä enenevässä määrin tarvittavaa lääketieteellistä koulutusta. Mohel saa myös ympärileikata ei-juutalaisia.
Henkilöä, joka kantaa lapsen äidiltä isälle ennen berit milaata, kutsutaan nimellä kvater. Sandak on henkilö, joka pitää lasta sylissä berit milan ajan. Berit mila tapahtuu tuolissa nimeltä Elijan tuoli, joka viittaa profeetta Eliaan.
Ympärileikkauksen yhteydessä luetaan rukouksia, ja poikalapselle annetaan tässä yhteydessä nimi. Tytöt saavat nimensä yleensä nimensä ensimmäisenä sapattina syntymänsä jälkeen synagogassa. Berit mila toimitetaan sen sijaan usein kotona.
Aiheesta muualla

Wikimedia Commonsissa on kuvia tai muita tiedostoja aiheesta .
lubavitch.fi: Brit mila (englanniksi)
Juutalainen elämä
| --- | --- |
Syntymä:  Brit mila · Zeved habat · Pidjon haben
Täysi-ikäisyys:  Upšerin · Bar mitsva (Bat mitsva)
Avioelämä:  Huppa · Ketubba · Naisen asema · Nidda · Mikve · Get
Juutalaisuus:  613 käskyä · Rukoukset · Birkat hamazon · Juutalaiset juhlat · Minhag · Tooran opiskelu: paraša, daf jomi
Uskonnolliset esineet:  Sefer Tora · Tsitsit · Tallit · Tefillin · Kipa · Menora · Mezuza
Kuolema:  Hevra kaddiša · Šiva · Kaddiš · Jortsajt
Battle Creek (Michigan)

| Battle Creek |
| --- | --- |
 Battle Creekin keskustaa loppuvuonna 2008.

 Koordinaatit: 42°16′44″N, 83°43′15″W 
Valtio:  Yhdysvallat
Osavaltio:  Michigan
Piirikunta:  Calhoun
Pinta-ala:  
 – Kokonaispinta-ala:  113,1 km²
 – Josta vettä:  2,2 km² 
Korkeus:  256 m
Väkiluku (2000):  53 364
 – Väestötiheys:  481,1 as./km²
 – Metropolialue:  137 985
Aikavyöhyke:  UTC-5 (kesäaika UTC-4)
Lempinimi::  The Cereal City
 
 http://ci.battle-creek.mi.us/ 
Infobox OKVirheellinen NIMI-arvo: 
Battle Creek on kaupunki Yhdysvaltain Michiganin osavaltiossa. Battle Creek on koko Calhounin piirikunnan käsittävän 137 985 asukkaan Battle Creekin metropolialueen keskus. Kaupungin väkiluku on 53 364 (2000).
Muroyhtiöiden Kellogg Company ja Post pääkonttorit ovat kummatkin Battle Creekissä, ja kaupungin lempinimi onkin ”murokaupunki” (engl. The Cereal City). ”Murokaupunkijuhlat” (engl. The Cereal City Festival), joissa sanotaan olevan maailman pisin aamiaispöytä, järjestetään kaupungissa joka kesäkuussa. Adventtikirkko perustettiin Battle Creekissä vuonna 1863. Tummaihoisten oikeuksien ajajien pioneeri Sojourner Truth asui ja on haudattu kaupunkiin.
Battle Creek asutettiin vuonna 1831 ja nimettiin vuonna 1833 kahden intiaanin ja kahden tutkimusryhmän jäsenen välillä jokirannalla käydyn taistelun mukaan. Vapaasti suomentaen Battle Creekin nimi tarkoittaa ”taistelupuroa”.
Battle Creek sijaitsee Michiganin eteläisen puolen keskiosassa sijaitsevassa Calhounin piirikunnan luoteisosassa. Kaupunki on Battle Creek -joen ja Kalamazoojoen liitoskohdassa.  Kaupunki sijaitsee on 37 kilometriä itään Kalamazoon kaupungista ja 79 kilometriä lounaaseen Lansingistä, Michiganin pääkaupungista.
Kaupunkilaisten ikien mediaani on 34,7 vuotta. Asukkaista 74,7 prosenttia on valkoihoisia, 17,8 prosenttia tummaihoisia ja 1,9 prosenttia aasialaisia. Yhdessä kotitaloudessa asuu keskimäärin 2,43 ihmistä ja perheen keskimääräinen koko on 3,04 henkilöä. Kaupungin kotitalouksista 34,2 prosenttia asuu vuokralla ja 65,8 prosenttia asuu omistusasunnossa. Asukkaista 6,3 prosenttia puhuu äidinkielenään jotakin muuta kieltä kuin englantia ja 14,4 prosenttia elää köyhyysrajan alapuolella.
Kaupunki on muun Michiganin osavaltion tavoin Yhdysvaltojen itäisellä aikavyöhykkeellä eli kello on Battle Creekissä viisi tuntia vähemmän kuin Greenwichissä. Kaupunki on −5 tuntia UTC-aikaan verrattuna ja kesäaikana −4 tuntia.
Aiheesta muualla

Wikimedia Commonsissa on kuvia tai muita tiedostoja aiheesta .
Battle Creekin kaupungin virallinen sivusto (englanniksi)
Ratchet & Clank 3

| Ratchet & Clank 3 |
| --- | --- |
 Eurooppalainen kansikuva.
Kehittäjä:  Insomniac Games
Julkaisija:  Sony Computer Entertainment
Jakelija:  PlayStation Store
Säveltäjä:  David Bergeaud
Pelisarja:  Ratchet & Clank
Pelimoottori:  Ratchet & Clank engine
Julkaistu:  PlayStation 2NA 3. marraskuuta 2004EU 12. marraskuuta 2004AUS 18. marraskuuta 2004JP 25. marraskuuta 2004 PlayStation 3NA syksy 2012EU 29. kesäkuuta 2012
Lajityyppi:  tasohyppely
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo   OFLC: PG   PEGI: 3Virheellinen PEGI-arvo USK: 12
Alusta:  PlayStation 2, PlayStation 3
Jakelumuoto:  DVD, Blu-ray
Lisää peliartikkeleitaVideopelien teemasivulla
Infobox OK   : 
Ratchet & Clank 3 (myös nimellä Ratchet & Clank: Up Your Arsenal) on Insomniac Gamesin kehittämä ja Sony Computer Entertainmentin marraskuussa 2004 julkaisema Ratchet & Clank -pelisarjan kolmas osa.
Äänirooleissa

| 0 | 1 | 2 |
| --- | --- | --- |
|  James Arnold Taylor  | … |  Ratchet, Maximillian, sivuäänet   |
|  David Kaye  | … |  Clank, Klunk   |
|  Jim Ward  | … |  Kapteeni Copernicus Qwark, Skrunch, sivuäänet   |
|  Armin Shimerman  | … |  Tohtori Nefarious   |
|  Leslie Carrara Rudolph  | … |  Komentaja Sasha Phyronix   |
|  Sylvia Amerito  | … |  Darla Gratch, sivuäänet   |
|  Chris Hatfield  | … |  Iso-Al, Secret Agent Clankin ohjaaja, sivuäänet   |
|  Neil Flynn  | … |  Putkimies, Skidd McMarxx   |
|  Mona Marshall  | … |  Helga   |
|  Lindsay Schnebley  | … |  Presidentti Phyronix   |
|  James Horan  | … |  Slim Cognito   |
|  Michael Bell  | … |  Lawrence, Vid-Comic -kertoja   |
|  Melissa Disney  | … |  Courtney Gears, sivuäänet   |